Document ID: /roh_data/filtered/swiss_laws_in_ROHinterleaved.jsonl.gz/36298

This text was translated from EN into Rumantsch Grischun.

In the interest of the physical fitness and health of the population, holistic education and social cohesion, this Act seeks to achieve the following:a. to increase sports and exercise activities of all age groups;b. to increase the importance of sport and exercise in education and training;c. to create suitable conditions for promoting talented young athletes and elite sport;d. to encourage behaviour that establishes the positive values of sport in society and fights undesirable side effects;e. to prevent accidents in sport and exercise. The Confederation achieves these objectives through:a. supporting and conducting programmes and projects;b. measures pertaining in particular to education, high performance sport, fairness and safety in sport, and research.

Per augmentar la capacitad fisica e la sanadad da la populaziun sco er la furmaziun cumplessiva e la coesiun sociala persequitescha questa lescha las suandantas finamiras:a. augmentar las activitads fisicas e sportivas sin tut ils stgalims da vegliadetgna;b. augmentar la valur dal sport e da l’activitad fisica en l’educaziun ed en l’instrucziun;c. stgaffir cundiziuns generalas cunvegnentas per promover il sport da prestaziun da la generaziun giuvna ed il sport d’elita;d. promover cumportaments che francheschan las valurs positivas dal sport en la societad e che cumbattan cunter ils fenomens secundars nungiavischads;e. impedir accidents da sport e d’activitad fisica. La Confederaziun cuntanscha questas finamiras cun:a. sustegnair e realisar programs e projects;b. prender mesiras cunzunt en ils secturs da la furmaziun, dal sport da prestaziun, da la correctadad e da la segirezza en il sport sco er da la perscrutaziun.